b'\n_START_ARTICLE_\nThe World of Lily Wong\n_START_PARAGRAPH_\nThe World of Lily Wong var en tegneserie av Larry Feign (en amerikaner bosatt i Hongkong) som ble laget i \xc3\xa5rene 1986 til 2001. Den l\xc3\xb8p i en rekke aviser, blant annet storavisene Hongkong Standard og South China Morning Post fra november 1986 til mai 1995; The Independent fra mars 1997 og juni 1997 (for \xc3\xa5 f\xc3\xb8lge forberedelsen av The Handover \xe2\x80\x93 Storbritannias tilbakef\xc3\xb8ring av kronkolonien til Folkerepublikken Kina, og s\xc3\xa5 i HK iMail fra mai 2000 til september 2001._NEWLINE_Navnet The World of Lily Wong er et spill p\xc3\xa5 den meget popul\xc3\xa6re spillefilmen The World of Suzie Wong (Suzie Wongs verden) fra 1960, som ogs\xc3\xa5 utspiller seg i Hongkong._NEWLINE_Tegneserien fulgte sin protagonist Lily Wong, en kantonesisk ung kvinne i Hongkong (mens byen fremdeles var styrt av britene)._NEWLINE_Hennes foreldre, hennes rampete bror Rudy og hennes ektemann, en gwailo, var med i ofte satiriske kommentarer til nyhetsbildet i og rundt Hongkong og Kina, og for \xc3\xa5 sammenligne kultur og politikk i Orienten og den vestlige verden._NEWLINE_Seriens kritikk av menneskerettighetsbrudd i Folkerettighetene motiverte Amnesty International til \xc3\xa5 gi Feign priser i 1996 og 1997._NEWLINE_Larry Feigns politiske dialog i Lily Wong-serien gjorde at de medier som stod Fastlandet n\xc3\xa6rmest etterhvert tok avstand fra serien. Han ble oppsagt av South China Morning Post. Det hjalp lite at serien ogs\xc3\xa5 fremf\xc3\xb8rte kritikk blant annet av vestlige folk i Hongkong._NEWLINE_I en seks m\xc3\xa5neders lang periode ble tegneserien gjenopplivet p\xc3\xa5 engelsk og kantonesisk fra 2007 til mars 2008.'